hotchpotch/miracl-hf-unified huggingface dataset:
चार्ल्स डी गॉल
चार्ल्स आंद्रे जोसेफ मैरी डी गॉल (फ्रेंच : aʁl də ɡol); 22 नवंबर 1899 - 9 नवंबर 1970) एक फ्रांस जनरल और राजनेता थे वह स्वतंत्र फ्रांस (1940-19 44) के नेता थे और फ्रांस गणराज्य (1944-1946) के अंतिम नेता थे। 1958 में, उन्होंने पांचवीं गणराज्य की स्थापना की और फ्रांस के राष्ट्रपति के रूप में चुने गए, 1969 में उन्होंने उस पद से इस्तीफा दिया था। वह शीत युद्ध के युग के दौरान फ़्रांस के प्रभावशाली व्यक्तियों में से एक थे।
कुर्ट गेडेल
कुर्ट फ्रेडरिक गेडेल (Kurt Friedrich Gödel; जन्म २८ अप्रैल १९०६ - १४ जनवरी १९७८) मूल रूप से ऑस्ट्रियाई और बाद में अमेरिकी तर्कशास्त्री, गणितज्ञ और दार्शनिक थे।
बकमिन्स्टर फुलर
रिचर्ड बकमिन्स्टर फुलर [जुलाई 12, 1895 – जुलाई 1, 1983)] अमेरिकी बुद्धिजीवी एवं विद्वान थे।
योहानेस गुटेनबर्ग
योहानेस गुटेनबर्ग (, 1398-1468) टाइप के माध्यम से मुद्रण विद्या का आविष्कारक। वेजर्मनी के मेंज के रहने वाले थे।। इन्होनें सन १४३९ में प्रिंटिंग प्रेस की रचना की जिसे एक महान आविष्कार माना जाता है। इन्होने मूवेबल टाइप की भी रचना की। इनके द्वारा छापी गयी बाइबल गुटेनबर्ग बाइबल के नाम से प्रसिद्ध है।
गुटनबर्ग के टाइप-मुद्रण के आविष्कार से पूर्व मुद्रण का सारा कार्य ब्लाकों में अक्षर खोदकर किया जाता था। गूटेनबर्ग का जन्म जर्मनी के मेंज नामक स्थान में हुआ था। 1420 ई. में उनके परिवार को राजनीतिक अशांति के कारण नगर छोड़ना पड़ा। उन्होंने 1439 ई. के आसपास स्ट्रासबोर्ग में अपने मुद्रण आविष्करण का परीक्षण किया। काठ के टुकड़ों पर उन्होंने उल्टे अक्षर खोदे। फिर उन्हें शब्द और वाक्य का रूप देने के लिए छेद के माध्यम से परस्पर जोड़ा और इस प्रकार तैयार हुए बड़े ब्लाक को काले द्रव में डुबाकर पार्चमेंट पर अधिकाधिक दाब दिया। इस प्रकार मुद्रण में सफलता प्राप्त की। बाद में उन्होंने इस विधि में कुछ सुधार किया।
इस प्रकार प्रथम मुद्रित पुस्तक ‘कांस्टेंन मिसल’ है जो 1450 के आस पास छापी गई थी। उसकी केवल तीन प्रतियाँ उपलब्ध हैं। एक म्युनिख (जर्मनी) में, दूसरी ज्यूरिख (स्विटज़रलैंड) में और तीसरी न्यूयार्क में। इसके अतिरिक्त एक बाइबिल भी गुटेनबर्ग ने मुद्रित की थी।
योहानेस केप्लर
योहानस केप्लर (दिसंबर 1571 - 15 नवंबर 1630) एक जर्मन खगोलशास्त्री, गणितज्ञ, ज्योतिषी, प्राकृतिक दार्शनिक और संगीत के लेखक थे।
केपलर का जन्म २१ दिसम्बर १५७१ को जर्मनी के स्टट्गार्ट नामक नगर के निकट बाइल-डेर-स्टाड्स स्थान पर हुआ था। इन्होंने टिबिंगैन विश्वविद्यालय से स्नातक की उपाधि प्राप्त की। १५९४ ईo में ऑस्ट्रिया के ग्रेट्ज विश्वविद्यालय में इन्हें प्राध्यापक की जगह मिल गई। ये जर्मन सम्राट् रूडॉल्फ द्वितीय, के राजगणितज्ञ टाइको ब्राए के सहायक के रूप में १६०१ ईo में नियुक्त हुए और ब्राए की मृत्यु के बाद ये राजगणितज्ञ बने। इन्होंने ज्योतिष गणित पर १६०९ ईo में 'दा मोटिबुस स्टेलाए मार्टिस' (De Motibus Stellae martis) और १६१९ ईo में 'दा हार्मोनिस मुंडी' (De Harmonis mundi) में अपने प्रबंधों को प्रकाशित कराया। इनमें इन्होंने ग्रहगति के नियमों का प्रतिपादन किया था। ग्रहगति के निम्नलिखित सिद्धांतों में से प्रथम दो इनके पहले प्रबंध में तथा तीसरा सिद्धांत दूसरे प्रबंध में प्रतिपादित है:
उपर्युक्त सिद्धांतों के अतिरिक्त, इन्होंने गुरुत्वाकर्षण का उल्लेख अपने प्रथम प्रबंध में किया और यह भी बताया कि पृथ्वी पर समुदों में ज्वारभाटा चंद्रमा के आकर्षण के कारण आता है। इस महान गणितज्ञ एवं ज्योतिषी का ५९ वर्ष की आयु में प्राग में १६३० ईo में देहावसान हो गया।
एडवार्ड जेनर
एडवर्ड जेनर (सन्‌ 1749-1823) अंग्रेज कायचिकित्सक तथा चेचक के टीके के आविष्कारक थे। जेनर को अक्सर "इम्यूनोलॉजी का पिता" कहा जाता है, और उनके काम को "किसी अन्य मानव के काम से ज्यादा ज़िंदगी बचाने वाला" कहा जाता है। वह रॉयल सोसायटी के सदस्य थे। वह कोयल के बच्चों की परजीवीता (ब्रूड परजीवी) का वर्णन करने वाले पहले व्यक्ति थे। 2002 में, जेनेर को बीबीसी की 100 महानतम ब्रिटन्स की सूची में नामित किया गया था।
इनका जन्म 17 मई सन्‌ 1749 को बर्कले में हुआ। उट्टन में प्रारंभिक शिक्षा समाप्त करने के उपरांत ये सन्‌ 1770 में लंदन गए और सन्‌ 1792 में ऐंड्रय्‌ज कालेज से एमo डीदृ की उपाधि प्राप्त की।
अपने अध्ययन काल में ही इन्होंने कैप्टेन कुक की समुद्री यात्रा से प्राप्त प्राणिशास्त्रीय नमूनों को व्यवस्थित किया। सन्‌ 1775 में इन्होंने सिद्ध किया कि गोमसूरी (cowpox) में दो विभिन्न प्रकार की बीमारियाँ सम्मिलित है, जिनमें से केवल एक चेचक से रक्षा करती है। इन्होंने यह भी निश्चित किया कि गोमसूरी, चेचक और घोड़े के पैर की ग्रीज़ (grease) नामक बीमारियाँ अनुषंगी हैं। सन्‌ 1798 में इन्होंने 'चेचक के टीके के कारणों और प्रभावों' पर एक निबंध प्रकाशित किया।cow पॉक्स को इन्होंने वेरिआली वेक्सोन का नाम दिया और इस तकनिक को वेक्सीनेशन एन्ड या वेक्सीन का नाम दिया/
सन्‌ 1803 में चेचक के टीके के प्रसार के लिये रॉयल जेनेरियन संस्था स्थापित हुई। इनके कार्यों के उलक्ष्य में आक्सफोर्ड विश्वविद्यालय ने इन्हें एमo डीo की सम्मानित उपाधि से विभूषित किया। सन्‌ 1822 में 'कुछ रोगों में कृत्रिम विस्फोटन का प्रभाव' पर निबंध प्रकाशित किया और दूसरे वर्ष रॉयल सोसाइटी में 'पक्षी प्रव्राजन' पर निबंध लिखा। 26 जनवरी 1823 को बर्कले में इनका देहावसान हो गया।
एलेन ट्यूरिंग
एलेन मैथिसन ट्यूरिंग (अंग्रेज़ी: "Alan Mathison Turing") (२३ जून १९१२ - ७ जून १९५४) एक अंग्रेजी कंप्यूटर वैज्ञानिक, गणितज्ञ, तर्कज्ञ, क्रिप्टैनालिस्ट, दार्शनिक, और सैद्धांतिक जीवविज्ञानी थे। ट्यूरिंग कंप्यूटर विज्ञान के विकास में अत्यधिक प्रभावशाली थे,जो ट्यूरिंग मशीन के साथ एल्गोरिदम और गणना के अवधारणाओं का एक रूप प्रदान करता था, जिसे सामान्य रूप से कंप्यूटर का मॉडल माना जा सकता है।ट्यूरिंग को व्यापक रूप से सैद्धांतिक कंप्यूटर विज्ञान और कृत्रिम बुद्धि का जनक माना जाता है। हालांकि, वह एक दुखद व्यक्ति भी था: एक नायक जो अपने समलैंगिकता के कारण अपने जीवनकाल के दौरान अपने देश में पूरी तरह से अपने कार्यो के लिए पहचाना न जा सका (समलैंगिकता उस समय ब्रिटेन में अपराध माना जाता था)।
द्वितीय विश्व युद्ध के दौरान, ट्यूरिंग ने सरकारी कोड और साइफर स्कूल (जीसी और सीएस) के लिए काम किया, ब्रिटेन के कोडब्रैकिंग सेंटर, ब्लेचले पार्क में, जो अल्ट्रा इंटेलिजेंस का उत्पादन करता था। एक समय के लिए उन्होंने हट 8 का नेतृत्व किया, वह अनुभाग जो जर्मन नौसेना क्रिप्टैनालिसिस के लिए ज़िम्मेदार था। यहां उन्होंने जर्मन सिफर के तोड़ने की गति के लिए कई तकनीकों की रचना की, जिसमें प्री-वॉर पोलिश बॉम्बे विधि में सुधार शामिल है, एक विद्युत मशीन जो इनिग्मा मशीन के लिए सेटिंग्स पा सकती है। ट्यूरिंग ने अवरुद्ध कोड किए गए संदेशों को तोड़ने में एक महत्वपूर्ण भूमिका निभाई जिसने सहयोगियों को अटलांटिक की लड़ाई समेत कई महत्वपूर्ण गतिविधियों में नाज़ियों को पराजित करने में सक्षम बनाया, और इस तरह से युद्ध जीतने में मदद मिली।इसके प्रभाव के संबंध में बता पाना मुश्किल है चूँकि अल्ट्रा इंटेलिजेंस का भी युद्ध की लंबाई पर प्रभाव था, लेकिन ऊपरी छोर पर यह अनुमान लगाया गया है कि इस काम ने यूरोप में युद्ध को दो साल से भी कम कर दिया और चौदह लाख से अधिक लोगों को बचाया।
युद्ध के बाद, ट्यूरिंग ने राष्ट्रीय भौतिक प्रयोगशाला में काम किया, जहां उन्होंने एसीई [ACE] को एक संग्रहित कार्यक्रम कंप्यूटर के लिए पहले डिजाइनों में डिजाइन किया। 1948 में ट्यूरिंग ने मैनचेस्टर के विक्टोरिया विश्वविद्यालय में मैक्स न्यूमैन की कंप्यूटिंग मशीन प्रयोगशाला में शामिल हो गए, जहां उन्होंने मैनचेस्टर कंप्यूटर विकसित करने में मदद की और गणितीय जीवविज्ञान में रूचि बन गई। उन्होंने मॉर्फोजेनेसिस के रासायनिक आधार पर एक पेपर लिखा, और 1960 के दशक में पहली बार बेलूसोव-झबोटिंस्की प्रतिक्रिया जैसे रासायनिक प्रतिक्रियाओं की भविष्यवाणी की।
1952 में समलैंगिक कृत्यों के लिए ट्यूरिंग पर मुकदमा चलाया गया था, जब लैबौकेयर संशोधन द्वारा "सकल अत्याचार" ब्रिटेन में आपराधिक अपराध था। उन्होंने जेल के विकल्प के रूप में डीईएस [DES] के साथ रासायनिक कृत्रिम उपचार स्वीकार कर लिया है। 1 9 54 में ट्यूरिंग की मृत्यु साइनाइड विषाक्तता से 42 वें जन्मदिन से 16 दिन पहले हो गई। एक जांच ने उनकी मृत्यु को आत्महत्या के रूप में निर्धारित किया, लेकिन यह ध्यान दिया गया है कि ज्ञात सबूत आकस्मिक जहरीलेपन के साथ भी मिलते है। 2009 में, एक इंटरनेट अभियान के बाद, ब्रिटिश प्रधानमंत्री गॉर्डन ब्राउन ने ब्रिटिश सरकार की तरफ से उनके "भयंकर तरीके से इलाज" के लिए आधिकारिक सार्वजनिक माफी मांगी। रानी एलिजाबेथ द्वितीय ने उन्हें 2013 में एक मरणोपरांत क्षमादान दिया।
एमा गोल्डमन
विख्यात विज्ञानिक।
ओवेन विलेन्स् रिचार्डसन
ओवेन विलेन्स् रिचार्डसन एक भौतिक वैज्ञानिक थे, जिन्हें भौतिकी में नोबेल पुरस्कार से सम्मानित किया गया था।
कासिमिर फुन्क
कैसिमिर फुंक (Casmir Funk ; २३ फ़रवरी १८८४ - १९ नवम्बर १९६७) पोलैण्ड के जीवरसायनज्ञ (बायोकेमिस्ट) थे।
इनका जन्म वारसा में २३ फरवरी, १८८४ ई. को हुआ। इन्होंने स्विट्जरलैंड के बर्न विश्वविद्यालय, पेरिस के पैस्टर इंस्टिट्यूट और बर्लिन विश्वविद्यालय में शिक्षा प्राप्त की। जीवरसायनज्ञ के रूप में इन्होंने अस्पतालों में कार्य किया। ये सन् १९१५ में अमरीका गए और इन्होंने वहाँ की कई अनुसंधानशाओं में विभिन्न पदों पर कार्य किया।
विटामिन का अन्वेषण और उसकी उपयोगिता को सिद्ध करने के कारण इन्हें प्रसिद्धि मिली। इन्होंने प्रथम विश्वयुद्ध में ऐड्रैनेलिन यौगिक का व्यापारिक स्तर पर उत्पादन किया तथा मछली के तेल से व्यापारिक स्तर पर विटामिन निकालने की विधि निकाली। १९१७ से १९२३ ई. तक ये एच.ए. मेत्ज़ अनुसंधानशाला के निर्देशक और न्यूयार्क में कोलंबिया के काय-शल्य-चिकित्सा कॉलेज में प्रवक्ता रहे। १९३६ ई. में संयुक्त राज्य विटामिन कारपोरेशन के सलाहकार पद पर नियुक्त हुए। १९४७ ई. में इन्होंने न्यूयॉर्क में फुंक फाउंडेशन चिकित्सा अनुसंधान की स्थापना की।
क्लिन्टन डविसन
विख्यात विज्ञानिक।
गुल्येल्मो मार्कोनी
गूल्येल्मो मार्कोनी (Guglielmo Marconi ; २५ अप्रैल १८७४ - २० जुलाई १९३७) इटली का अन्वेषक था जिसने लम्बी दूरी तक रेडियो संचार (बिना तार के संकेत भेजना) के क्षेत्र में अग्रणी भूमिका निभायी। उसने एक नियम दिया जिसे 'मार्कोनी नियम' कहते हैं। उसने रेडियो टेलीग्राफ का विकास भी किया।
मार्कोनी का जन्म इटली के बोलीन नगर में २५ अप्रैल १८७४ ईo को हुआ था। इनकी शिक्षा दीक्षा घर पर ही निजी तौर पर हुई थी। श् विद्यार्थी जीवन में ही आपने इस बात को भाँप लिया था कि हर्ट्स (Hertz) द्वारा उत्पन्न की गई विद्युतचुम्बकीय (electromagnetic) तंरगो की मदद से दूर तक संदेश भेजा जा सकता है। फिर तो मृत्यु पर्यंत आप इसी क्षेत्र में निरंतर अनुसंधान करते रहे। रेडियो टेलिग्राफी को व्यावहारिक रूप देने का श्रेय मार्कोनी को ही प्राप्त है। सन् १८९५ में मार्कोनी ने अपने घर के बगीचे में ही रेडियो टेलिग्राफी के प्रारंभिक प्रयोगो का सूत्रपात किया। शीघ्र ही बिना किसी तार आदि का सहारा लिए ही आप एक मील की दूरी तक रेडियो संकेत भेजने में सफल हुए। अगले वर्ष आप इंग्लैंड गये और वहाँ आपने रेडियो टेलिग्राफी का सर्वप्रथम पेटेंट प्राप्त किया। यहाँ एक प्रदर्शन में आपने ९ मील की दूरी पर रेडियो संकेत भेजा। सन् १८९९ मे आपने इंग्लिश चैनल के आर-पार ८५ मील के फासले पर रेडियो संकेत भेजा। आप रेडियो ट्रांसमीटर और ग्राहक यंत्र (रिसीवर) में सुधार कर १२ दिसंबर,१९०१ को ऐटलांटिक महासागर के आर-पार १,८०० मील की दूरी पर रेडियो संकेत भेजने में सफल हुए। आपकी खोजों के फलस्वरूप ही रेडियो यंत्र इतने जनापयोगी बन सके। इन आविष्कारों के उपलक्ष में आपको १९०९ में नोबेल पुरस्कार प्रदान किया गया। इंग्लैंड के बादशाह तथा रूस के ज़ार ने भी मार्कोनी को विशेष सम्मान प्रदान किए। मर्कोनी की मृत्यु १९३७ ईo में हुई।
गेरार्डस 'टी हूफ्ट
विख्यात विज्ञानिक।
टैको ब्राहे
विख्यात वैज्ञानिक।
जॉर्ज पेजेट थॉमसन
विख्यात वैज्ञानिक।
माक्स वान लो
(1879-1960) विख्यात वैज्ञानिक।
एवा पेरोन
एवा पेरोन (1919-1952) वह अर्जेंटीना के राष्ट्रपति जुआन डोमिंगो पेरोन की पत्नी थीं।
वेल्स
वेल्ज़ यूनाइटेड किंगडम (U.K.) के ४ घटक देशों में से एक है जिसके पूर्व में इंग्लैंड, उत्तर दक्षिण में आयरिश सी और दक्षिण में ब्रिस्टल चैनल हैं। २०११ में यहा की आबादी ३,०६३,४५६ थी।
5 वीं शताब्दी में ब्रिटेन से रोमन वापसी के बाद वेल्श राष्ट्रीय पहचान ब्रिटेन के लोगों के बीच उभरी और वेल्स को आधुनिक सेल्टिक राष्ट्रों में से एक माना जाता है। 1282 में Llywelyn ap Gruffudd की मृत्यु ने वेल्स की इंग्लैंड की विजय के एडवर्ड I के पूरा होने को चिह्नित किया, हालांकि ओवेन ग्लायन्ड्र ने 15 वीं शताब्दी की शुरुआत में वेल्स को स्वतंत्रता की संक्षिप्त बहाली की। पूरे वेल्स को इंग्लैंड द्वारा एनेक्स किया गया था और वेल्स एक्ट्स 1535 और 1542 में कानून के तहत अंग्रेजी कानूनी प्रणाली में शामिल किया गया था। 19 वीं शताब्दी में डिस्टिक्टिव वेल्श राजनीति विकसित हुई थी। वेल्श उदारवाद, लॉयड जॉर्ज द्वारा 20 वीं शताब्दी की शुरुआत में, समाजवाद और लेबर पार्टी के विकास से विस्थापित हो गए थे। शताब्दी में वेल्श राष्ट्रीय भावना बढ़ी; प्लेड सिमरू 1925 में और वेल्श भाषा सोसायटी का गठन 1962 में किया गया था। वेल्स सरकार अधिनियम 1998 के तहत स्थापित, वेल्स के लिए नेशनल असेंबली, विचलित नीति मामलों की एक श्रृंखला के लिए जिम्मेदारी रखती है।
उत्तरी आयरलैंड
उत्तरी आयरलैंड (अंग्रेज़ी: Northern Ireland ; आयरिश: Tuaisceart Éireann) यूनाइटेड किंगडम का एक संघटक देश है। उत्तरी आयरलैंड, [स्कॉटलैंड]] के बाद यूनाइटेड किंगडम का सबसे अधिक जनसंख्या वाला क्षेत्र है। वहां हर वर्ग मील में 317 लोग रहते हैं। उत्तरी आयरलैंड की जनसंख्या में युवा लोगों की संख्या राष्ट्रीय औसत के मुकाबले कहीं अधिक है। जातीय अल्पसंख्यकों जैसे अश्वेत, एशियाई या चीनी मूल के लोगों की संख्या अधिक नहीं है।
हुआन डोमिन्गो पेरान
हुआन डोमिन्गो पेरान (1895-1974) अर्जन्टीना के अधिनायक
न्यूपोर्ट
न्यूपोर्ट (वेल्श: Casnewydd; [kasɛnɨðw)]), दक्षिण पूर्व वेल्स में स्थित एक शहर और एकात्मक प्राधिकरण क्षेत्र है, जो उस्क नदी के तट पर स्थित है, जो कार्डिफ़ के उत्तर-पूर्व में 12 मील (19 किमी) पर स्थित है। 2011 की जनगणना में, यह वेल्स का तीसरा सबसे बड़ा शहर था, जिसकी जनसंख्या 145,700 थी। शहर कार्डिफ़-न्यूपोर्ट महानगरीय क्षेत्र का हिस्सा है, जिसकी आबादी 1,097,000 है।
न्यूपोर्ट मध्ययुगीन काल से एक बंदरगाह रहा है, जब पहला न्यूपोर्ट किला नॉर्मन्स द्वारा बनाया गया था। इस शहर ने पहले रोमन शहर केर्लोन को पीछे छोड़ते हुए, और 1314 में अपना पहला चार्टर प्राप्त किया। यह 19वीं शताब्दी में काफी बढ़ गया, जब इसका बंदरगाह पूर्वी दक्षिण वेल्स के घाटियों से कोयले के निर्यात का केंद्र बन गया। 1850 के दशक से कार्डिफ के उदय तक, न्यूपोर्ट वेल्स का सबसे बड़ा कोयला-निर्यात बंदरगाह था। न्यूपोर्ट ब्रिटेन में अंतिम बड़े पैमाने पर सशस्त्र विद्रोह, चार्टिस्टों के नेतृत्व में 1839 का न्यूपोर्ट विद्रोह की जगह थी। यह चार्टिस्ट जॉन फ्रॉस्ट के नेतृत्व में किया गया था जिसके कारण डफ्रीन हाई स्कूल को जॉन फ्रॉस्ट स्कूल नाम मिला।
20वीं शताब्दी में, बंदरगाह के महत्व में गिरावट आई, लेकिन न्यूपोर्ट एक महत्वपूर्ण विनिर्माण और इंजीनियरिंग केंद्र बना रहा। इसे 2002 में शहर का दर्जा दिया गया। न्यूपोर्ट ने 2010 में राइडर कप की मेजबानी की थी और 2014 के नाटो शिखर सम्मेलन का आयोजन स्थल रहा था।
न्यूपोर्ट लंदन के पश्चिम में 138 मील (222 किमी) और कार्डिफ़ के 12 मील (19 किमी) पूर्व में स्थित है। यह मॉनमाउथशायर की ऐतिहासिक काउंटी सीमाओं और ग्वेंट के संरक्षित काउंटी के भीतर सबसे बड़ा शहरी क्षेत्र है। न्यूपोर्ट का शहर, जिसमें ग्रामीण क्षेत्रों के साथ-साथ निर्मित क्षेत्र भी शामिल है, वेल्स में सातवां सबसे अधिक आबादी वाला एकात्मक प्राधिकरण है।
कुछ पहाड़ी इलाकों के साथ (वेंटवुड समुद्र तल से 310 मीटर ऊपर पहुंचता है), शहर काफी हद तक कम ऊंचाई पर है। शहर के दक्षिण और पूर्व में क्षेत्र समतल और उपजाऊ हैं। उस्क नदी के किनारे के इलाके, जैसे कि सेरेलोन, भी निचले-स्तर के हैं। शहर के पूर्वी बाहरी इलाके में उस्क की घाटी धीरे उबड-खाबड वाली पहाड़ियों की विशेषता है और क्राइस्टचर्च में वैले ऑफ उस्क और ब्रिस्टल चैनल के मनोरम दृश्य हैं। शहर के उपनगर भीतरी शहर से बाहर की ओर विस्तृत हैं, ज्यादातर मुख्य सड़कों के पास, शहर के उपनगरीय फैलाव को अनियमित आकार देते हैं। शहरी क्षेत्र का तेजी से विस्तार हो रहा है और नए गृह सम्पदा का निर्माण जारी है।
शहर की सीमाओं में न्यूपोर्ट बिल्ट-अप क्षेत्र के कई गाँव शामिल हैं।
सेंट हेलेना
सेंट हेलेना सेंट हेलेना ऑफ कान्सन्टपोल के नाम पर रखा गया दक्षिण अटलांटिक महासागर में ज्वालामुखी के माध्यम से विकसित हुआ एक द्वीप है। यह ब्रिटिश प्रवासी क्षेत्र सेंट हेलेना, एसेन्शन और त्रिस्तान द कुन्हा का एक हिस्सा है। इसकी राजधानी जेम्सटाउन है तथा यहां की आधिकारिक भाषा अंग्रेजी है। इस द्वीप का इतिहास महज 500 साल पुराना है, जब 1502 में पुर्तगालियों ने इस निर्जन द्वीप की खोज की थी। बरमूडा के बाद ब्रिटेन की बची हुई दूसरी सबसे पुरानी कालोनी सेंट हेलेना दुनिया का सबसे दुर्गम क्षेत्र है, जिसका यूरोप से एशिया और दक्षिण अफ्रीका जाने वाले जहाजों के लिए काफी सामरिक महत्व हुआ करता था। कई सदियों तक इस द्वीप का इस्तेमाल ब्रिटेन द्वारा निर्वासितों को रखने के लिए किया गया, जिसमें नेपोलियन बोनापार्ट जैसे व्यक्ति भी शामिल हैं।
नांत
नांत ( ब्रतान्य में नोनेड) पश्चिम सीमा में स्थित फ्रांस का एक शहर है, जो की लोवा नदी के तट बस स्थित है और इसकी दुरी अटलांटिक समुद्र सीमा से मात्र ५० कि॰मी॰ है। नांत फ्रांस का छटवां सबसे बड़ा शहर है, जिसकी जनसंख्या ९ लाख लोगों की है।
इतिहास में नांत के पोर्ट का इस्तेमाल दासों को अमरीका और कैरिबियाई  द्वीप समूह में भेजने के लिए किया जाता था और आज नांत शहर ने दास प्रथा के उन्मूलन और दासता प्रथा के सम्मुख एक सवाल खड़ा करते हुए यहाँ पर एक बड़े मेमोरियल का निर्माण किया है।
फ्रांस का जनसँख्या डेटा
दासता उन्मूलन मेमोरियल नांत
तुलूज़
टूलूज़ (Toulouse) फ्रान्स का एक प्रमुख नगर। फ्रांस के एक्वीटेन बेसिन में गारॉन प्रदेश का यह प्रशासकीय नगर है जो पेरिस से ७०९ किलोमीटर दक्षिण-पूर्व में स्थित है। नगर के उत्थान में इसकी स्थिति का विशेष हाथ रहा है। नगर का विस्तार अब नदी के बाएँ तट पर भी हो गया है, यद्यपि बायाँ तटवर्ती क्षेत्र १३ मीटर नीचा है और प्राय: बाढ़ पीड़ित रहता है। बाएँ तट पर नगर का एक चौथाई भाग ही है। नगर की १/५ जनसंख्या मात्र १४२ हेक्टर पर निवास करती है जो प्राचीन नगर का केंद्र है। इसी क्षेत्र में प्रमुख व्यापारिक और दूसरी संस्थाओं के कार्यालय भी हैं।
उल्लेखनीय इमारतों में गौथिक चर्च (१३वीं शताब्दी), रोमन गिरजाघर तथा अजायबघर आदि मुख्य हैं। अजायबघर में मध्यकालीन वास्तुकला एवं शिल्पकला के नमूने सुरक्षित हैं।
नगर में विश्वविद्यालय, चिकित्सा महाविद्यालय आदि शिक्षण संस्थाएँ तथा अनेक औद्योगिक संस्थान हैं। नगर समुद्र से दूर है पर रेलमार्गों और वायुमार्गों द्वारा पैरिस, वॉर्डो, मार्सेई, मिलान आदि मुख्य मुख्य नगरों से संबद्ध है। औद्योगिक उत्पादनों में नाइट्रोजन उर्वरक, वायुयान, कारतूस, आदि प्रमुख हैं। इनके अतिरिक्त बुने हुए सामान, जूते, आटा, कागज आदि भी निर्मित होते हैं। अंडे, दूध आदि मुख्य निर्यात वस्तुएँ हैं।
मार्सैय
मार्सैय (फ्रांसीसी: "Marseille") फ्रांस का दूसरा सबसे बड़ा नगर है। इस नगर की जनसंख्या ८ लाख है और वृहद्तर मार्सेय की जनसंख्या १५ लाख है।
फिनिसियन इस क्षेत्र में बसने वाले प्रथम लोग थे और उन्होंने इस क्षेत्र को मासिलिया कहा। वे ईसा से ६०० वर्ष पूर्व यहाँ बसे थे। उन्होंने सफलतापूर्वक इस नगर को बसाया। फिनिसियन लोग बहुत सफल लोग थे और उनके समय में यह नगर एक प्रमुख व्यापारिक केन्द्र बना। वे ही प्रथम लोग थे जिन्होंने पश्विमी यूरोप में प्रथम सीवर प्रणाली विकसित की थी।
१२१८ में इस नगर को स्वायत्ता प्रदान हुई। १३४७ में फ्रांस में प्लेग नामक बीमारी आई जो इस क्षेत्र में भी फैली।
द्वितीय विश्व युद्ध के दौरान नवंबर १९४२ से अगस्त १९४४ तक जर्मनों ने इस नगर पर आधिपत्य कर लिया और बहुत से बन्दरगाह नष्ट कर दिए। बाद में हुई खुदाईयों से क्वै दु पोर्ट और रु कैसेर नामक बन्दरगाहों के अवशेष मिले।
ओलम्पीक मार्सेय नगर की फुटबॉल टीम है। यह क्लब फ़्रांसीसी फुटबॉल में एतिहासिक रूप से सबसे बड़े क्लबों में से एक रहा है। ओलम्पीक मार्सेय प्रथम लीग में है और इसकी स्थापना १८९९ में की गई थी। यह क्लब घरेलू मैच वेलोद्रोम स्टेडियम ("Stade Vélodrome") में खेलता है जिसकी दर्शक क्षमता ६०,०३१ की है।
एयर फ्रांस की उड़ाने इस नगर को पैरिस से होते हुए कोपनहेगन से जोडती हैं।
तुलों
तुलाँ (Toulon) फ्रान्स का एक प्रमुख नगर है। यह फ्रांस के वार डिपार्टमेंट का नगर, प्रमुख पत्तन एवं नौसैनिक अड्डा है। यह मार्सेल्ज से ६७.२ किलोमीटर पूर्व दक्षिण-पूर्व में भूमध्य सागर के किनारे जलयातायात विभाग का केंद्र है। नगर के उत्तर-पश्चिम में उच्च पर्वतश्रेणियाँ हैं। दक्षिण में केप सीसी (Cape Sicie) प्रायद्वीप इसे प्राकृतिक बंदरगाह बनाता है। नगर में कई छोटे छोटे किले हैं जो विभिन्न राजमार्गों पर स्थित हैं।
नगर का आधुनिक प्रसार प्राचीन क्षेत्र के उत्तर में हुआ है। नगर की प्रसिद्ध इमारतें सो मेरी माजेरे का प्राचीन गिरजा, सेंट लूई का गिरजा, सैनिक चिकित्सालय, हाइड्रोग्राफी स्कूल आदि हैं। औद्यागिक संस्थानों में पोतनिर्माण प्रमुख है। इसके अतिरिक्त मछलियाँ भी प्रचुर मात्रा में पकड़ी जाती हैं। नमक, अंजीर, किशमिश, बादाम, नारंगी, कपड़े, बॉक्साइट, कार्क, साबुन, तथा तैल आदि निर्यात की वस्तुएँ हैं तथा मोटे अन्न, लकड़ी, कोयला, सन (Hemp) आदि का आयात होता है।
ल्यों
ल्यों, या लीऔं (Lyon / Lyons) फ्रान्स का एक प्रमुख शहर है जो देश के दक्षिण-पूरब हिस्से में और रोन नदी और सोन नदी (Saone) के संगम पर स्थित है तथा इन नदियों के संगम पर बसा होने के कारण प्रसिद्ध व्यापारिक केंद्र बन गया है। रोन ज़िले और रोन-आल्प्स (फ़्रान्सीसी:Rhône-Alpes) प्रदेश का मुख्य शहर और प्रशासनिक केंद्र है।
भौगोलिक चौराहे पर बना हुआ, ल्यों यूरोप के दो प्रमुख पर्वत श्रेणियों, पूरब में ऐल्प्स और पश्चिम में मासिफ़ सेंट्रल (फ़्रान्सीसी:Massif central), के बीच स्थित है। इसी के कारण, यूरोप के उत्तर-दक्षिण मार्गों में ल्यों की अहम भौगोलिक स्थिति है।
ल्यों, पैरिस से ४७० कि.मी., जिनेवा से १६० कि.म,टोरीनो से २८० कि॰मी॰ और बार्सिलोना से ६३० कि॰मी॰ से दूर है।
ल्यों शहर की जनसंख्या ४ ८३१८१ है, जिससे वह, आबादी को देखते हुऐ, फ़्रांस का तीसरा शहर है। अगर ल्यों और उसके उप-नगरों को जोड़े तो पूरी जनसंख्या २१ १८१३२ तक आती है ।
यहाँ भूमध्य सागरीय जलवायु पाई जाती है। रोन तथा सोन की घाटी में शहतूत के वृक्ष अधिक होते हैं, जिनकी पत्तियों पर रेशम के कीड़े खूब पाले जाते हैं। अत: यह नगर रेशम बनाने तथा रेशमी कपड़े तैयार करने एवं रँगने के उद्योग के लिए जगतप्रसिद्ध है। इतना होते हुए भी यहाँ के उद्योग के लिए और रेशम चीन, जापान तथा इटली से मँगाया जाता है। यहाँ रेशमी वस्त्र घरों में तथा छोटे छोटे कारखानों में तैयार किए जाते हैं। लीआैं के आस पास कृत्रिम रेशम के भी कारखाने हैं। यह नगर देश के अन्य भागों से रेल तथा सड़कों द्वारा जुड़ा हुआ है।
दीजों
दीजों (Dijon) पूर्वी फ्रांस में कोट दौर (Côte-d'Or) प्रशासनिक विभाग को राजधानी है। पहले यह बरगंडी की राजधानी था। इसका सामरिक महत्व भी है, क्योंकि यह रेलमार्गो तथा सड़कों का केंद्र है और राइन की ओर से आक्रमण रोक सकता है। यह धार्मिक तथा शैक्षणिक केंद्र है। यहाँ की शराब प्रसिद्ध है। मशीन, मोटरगाड़ी, बाइसिकिल, साबुन, बिस्कुट, जूते, होजरी आदि के कारखाने भी यहाँ अन्न तथा ऊन का काफी व्यापार होता है।
दीजों, पैरिस-लियाँ रेलवे पर पेरिस से ३०० किमी दक्षिण-पूर्व में स्थित है।
नांसी
फ्रान्स का एक प्रमुख नगर।
Office de tourisme de Nancy
ग्रेनोब्ल
फ्रान्स का एक प्रमुख नगर।
ग्रेनोब्ल फ्रान्स के दक्षिण-पूर्व मे रोन-आल्प्स क्षेत्र में स्थित एक मध्यम आकर का, सुन्दर सा शहर है। यह तीन पर्वतों के बीच घाटी में बसा हुआ है, अत्यंत समतल शहर है। यहाँ कई जानी-मानी वैज्ञानिक प्रयोगशालायें (मिनाटेक, सी.इ.ए, सी.एन.आर.एस. इत्यादि), कम्पनियां (एस टी, श्निडर, इत्यादि) एवं कई सारी विश्वविद्यालय हैं। शहर की जनसंख्या का एक बड़ा हिस्सा फ्रेंच एवं अन्तराष्ट्रीय छात्र-छात्राओं का है।
अनूप शुक्ला
अनूप शुक्ला एक भारतीय फिल्म अभिनेता हैं। यह कई अंग्रेज़ी फिल्मों में अपनी आवाज दे चुके हैं। यह स्पाइडरमेन, ट्रांसफोरमर, पिराना 3डी आदि फिल्मों के डबिंग में कार्य कर चुके हैं। इसके अलावा यह फरेब, एक दस्तक और फॉक्स में अभिनय भी किया है।
पतञ्जलि
पतंजलि प्राचीन भारत के एक मुनि थे जिन्हे संस्कृत के अनेक महत्वपूर्ण ग्रन्थों का रचयिता माना जाता है। इनमें से योगसूत्र उनकी महानतम रचना है जो योगदर्शन का मूलग्रन्थ है। भारतीय साहित्य में पतंजलि द्वारा रचित ३ मुख्य ग्रन्थ मिलते हैं। योगसूत्र, अष्टाध्यायी पर भाष्य और आयुर्वेद पर ग्रन्थ। कुछ विद्वानों का मत है कि ये तीनों ग्रन्थ एक ही व्यक्ति ने लिखे, अन्य की धारणा है कि ये विभिन्न व्यक्तियों की कृतियाँ हैं। पतंजलि ने पाणिनि के अष्टाध्यायी पर अपनी टीका लिखी जिसे महाभाष्य का नाम दिया (महा +भाष्य (समीक्षा, टिप्पणी, विवेचना, आलोचना))। इनका काल कोई २०० ई पू माना जाता है।
पतंजलि शुंग वंश के शासनकाल में थे। डॉ. भंडारकर ने पतंजलि का समय 158 ई. पू. द बोथलिक ने पतंजलि का समय 200 ईसा पूर्व एवं कीथ ने उनका समय 140 से 150 ईसा पूर्व माना है। उन्होंने पुष्यमित्र शुंग का अश्वमेघ यज्ञ भी सम्पन्न कराया था। इनका जन्म गोनार्ध (गोंडा,उ०प्र०) में हुआ था, बाद में वे काशी में बस गए। ये व्याकरणाचार्य पाणिनी के शिष्य थे। काशीवासी आज भी श्रावण कृष्ण ५, नागपंचमी को "छोटे गुरु का, बड़े गुरु का नाग लो भाई नाग लो" कहकर नाग के चित्र बाँटते हैं क्योंकि पतंजलि को शेषनाग का अवतार माना जाता है।
पतंजलि महान चिकित्सक थे और इन्हें ही 'चरक संहिता' का प्रणेता माना जाता है। 'योगसूत्र' पतंजलि का महान अवदान है। पतंजलि रसायन विद्या के विशिष्ट आचार्य थे अभ्रक विंदास, अनेक धातुयोग और लौहशास्त्र इनकी देन है। पतंजलि संभवत पुष्यमित्र शुंग (१९५-१४२ ई.पू.) के शासनकाल में थे। राजा भोज ने इन्हें तन के साथ मन का भी चिकित्सक कहा है।
ई.पू. द्वितीय शताब्दी में 'महाभाष्य' के रचयिता पतंजलि काशी-मण्डल के ही निवासी थे। मुनित्रय की परम्परा में वे अंतिम मुनि थे। पाणिनी के पश्चात् पतंजलि सर्वश्रेष्ठ स्थान के अधिकारी पुरुष हैं। उन्होंने पाणिनी व्याकरण के महाभाष्य की रचना कर उसे स्थिरता प्रदान की। वे अलौकिक प्रतिभा के धनी थे। व्याकरण के अतिरिक्त अन्य शास्त्रों पर भी इनका समान रूप से अधिकार था। व्याकरण शास्त्र में उनकी बात को अंतिम प्रमाण समझा जाता है। उन्होंने अपने समय के जनजीवन का पर्याप्त निरीक्षण किया था। अत: महाभाष्य व्याकरण का ग्रंथ होने के साथ-साथ तत्कालीन समाज का विश्वकोश भी है। यह तो सभी जानते हैं कि पतंजलि शेषनाग के अवतार थे। द्रविड़ देश के सुकवि रामचन्द्र दीक्षित ने अपने 'पतंजलि चरित' नामक काव्य ग्रंथ में उनके चरित्र के संबंध में कुछ नये तथ्यों की संभावनाओं को व्यक्त किया है। उनके अनुसार आदि शंकराचार्य के दादागुरु आचार्य गौड़पाद पतंजलि के शिष्य थे किंतु तथ्यों से यह बात पुष्ट नहीं होती है।
प्राचीन विद्यारण्य स्वामी ने अपने ग्रंथ 'शंकर दिग्विजय' में आदि शंकराचार्य में गुरु गोविंद पादाचार्य को पतंजलि का रुपांतर माना है। इस प्रकार उनका संबंध अद्वैत वेदांत के साथ जुड़ गया।
पतंजलि के समय निर्धारण के संबंध में पुष्यमित्र कण्व वंश के संस्थापक ब्राह्मण राजा के अश्वमेध यज्ञों की घटना को लिया जा सकता है। यह घटना ई.पू. द्वितीय शताब्दी की है। इसके अनुसार महाभाष्य की रचना का काल ई.पू. द्वितीय शताब्दी का मध्यकाल अथवा १५० ई.पूर्व माना जा सकता है। पतंजलि की एकमात्र रचना महाभाष्य है जो उनकी कीर्ति को अमर बनाने के लिये पर्याप्त है। दर्शन शास्त्र में शंकराचार्य को जो स्थान 'शारीरिक भाष्य' के कारण प्राप्त है, वही स्थान पतंजलि को महाभाष्य के कारण व्याकरण शास्त्र में प्राप्त है। पतंजलि ने इस ग्रंथ की रचना कर पाणिनि के व्याकरण की प्रामाणिकता पर अंतिम मुहर लगा दी है।
वेनिस
यह इटली का एक प्रमुख नगर है। सुदूर देशों में स्थित इटली में एक छोटा सा शहर हैं वैनिस, मान्यता है कि इसकी प्राकृतिक खूबसूरती एक कलाचित्र के समान दिखाई देती है, यह शहर सांस्कृतिक एवं व्यापारिक केंद्र है।
नगर पर गॉनडोला नाव में सवार होकर सैलानी घूमते हैं। हर साल वैनिस में 120 रैगाटा आयोजित किए जाते हैं। रोमांचित कर देने वाला रैगाटा खेल वैनिस में पर्यटकों के बीच बेहद लोकप्रिय है। हजारों लोग इस खेल में भाग लेते हैं। इस दौरान दर्शकों में उत्साह एवं तालियों की गूँज दूर तक सुनाई देती है।
वैनिस के इतिहास एवं संस्कृति से परिपूर्ण कार्निवाल के भिन्न-भिन्न प्रकार के रंग इस पर्व में उभर कर आते हैं जहाँ पर सैलानियों एवं दर्शकों के मनोरंजन के लिए विभिन्न प्रकार के कार्यक्रमों को आयोजित किया जाता हैं एवं यह त्योहार सेंट मार्क स्क्वेयर में प्रतिवर्ष मनाया जाता है। देश-विदेश से पर्यटक इस स्थान पर आते हैं और इस त्योहार का आनंद लेते हैं।
कार्निवाल का प्रारम्भ 5 अक्टूबर से होता है और क्रिसमस तक चलता है। इस त्योहार को विशेष रूप से मनाया जाता है। यहाँ पर रंग बिरंगे मास्क पहनते हैं। रंगमंच पर नाटक में कलाकार मास्क पहने रहते हैं।
सेनसा का पर्व रेनडेनटोर के पर्व यहाँ पर मनाए जाते हैं। इन पर्वों में यहाँ की संस्कृति, धर्म, मान्यता बुनी हुई है। अप्रैल से लेकर सितम्बर तक यहाँ पर नौकाओं आदि का भी आनंद उठा सकते हैं।
यदि पयर्टक यहाँ के अन्य प्रसिद्ध स्थलों का भ्रमण करना चाहते हैं तो वे अकादमिया गैलरी में सजाए गए छायाचित्रों को देख सकते हैं। यह गैलरी वैनिस के प्रसिद्ध संग्रहालयों में से एक है। वैनिस के अठारहवीं शताब्दी के कलाचित्र यहाँ पर प्रदर्शित किए गए हैं। सैलानी भ्रमण के दौरान रीयाल्टो पुल पर शहर नजर आता है। यह पुल ग्रैंड कनाल पर बनाया गया है जिससे यात्रियों को सफर करने में आसानी हो।
स्थानीय लोग ईसाई धर्म को मानते हैं एवं गिरजाघरों में भगवान की आराधना करते हैं। धार्मिक पर्वों के दौरान गिरजाघरों में श्रद्धालुओं की भीड़ लगी रहती है। मार्बल गिरजाघर या सेंटा मारिया वैनिस में स्थित है। शिल्पकारों ने इसे बहुत सुंदर प्रकार से इसे सुसज्जित किया है।
क्रिसमस त्योहार के समय इस भव्य गिरजाघर को सजाया जाता है एवं एकत्रित व्यक्ति शांति की कामना करते हैं। वैनिस लोगों की शादियाँ यहाँ पर धूमधाम से मनाई जाती हैं। रंगमंच पर नाट्य कार्यक्रम हर साल रंगमंच प्रेमियों के लिए आयोजित किए जाते हैं। पर्यटक स्काला कॉट्रावीनी बोवोलो महल के विशेषता को देखने के लिए आते हैं जहाँ पर अनगिनत वृत्तखण्ड एवं सीढ़ियों को देखने के लिए यहाँ पर दर्शक आते हैं।
वैनिस के प्रसिद्ध बंदरगाहों में से एक हैं वेनीशियन आर्सनल। प्राचीनकाल से यह जलसेना का केंद्र था।
मनपसंद व्यंजनों में से मुख्य पिज्ज़ा एवं पास्ता यहाँ मिलते हैं। मांसाहारी व्यंजन के विभिन्न प्रकार के भोजन एवं सूप मिलते हैं। यदि यहाँ के स्थानीय व्यंजन को ढूँढ रहे हैं तब शहर के प्रसिद्ध मार्गों पर स्थित दुकानों पर सजाए गए लुभावने व्यंजनों का आनंद उठा सकते हैं। बोली जाने वाली प्रमुख भाषा हैं वेनीशीयन एवं स्पेनिश। नवंबर से लेकर जनवरी तक यहाँ का मौसम सामान्य रहता है एवं भ्रमण करने के सिए उपयुक्त हैं।
पीसा
यह इटली का एक प्रमुख नगर है। यह टस्कनी प्रदेश की राजधानी है। मध्य ऐतिहासिक काल तक यह नगर समुद्रतट पर स्थित था, परंतु आरनी नदी द्वारा मुहाने पर अवसादों के निरंतर संचय से समुद्र पीछे हट गया है। यह महत्वपूर्ण औद्योगिक केंद्र है। यहाँ के मुख्य उद्योग धंधे हैं रेल का सामान, मोटरसाइकिल, बाईसिकिल, सूती वस्त्र, काँच तथा मिट्टी के बरतन, औषधियाँ, मकरोनी तथा दियासलाई बनाना। यह नगर संगमरमर की मूर्तियों के निर्माण के लिए प्रसिद्ध है तथा यहाँ रोमन एवं गोथिक वास्तुकला की सुंदर कृतियाँ मिलती हैं। महान गणितज्ञ तथा वैज्ञानिक गैलीलिओ का यह जन्मस्थान है। यहाँ विश्वप्रसिद्ध लीनिंग टावर ऑव पीज़ा अर्थात् पीज़ा की झुकी मीनार है, जो 179 फुट ऊँची है तथा लंब से लगभग 4 डिग्री झुकी हुई है। मीनार में आठ मंजिलें हैं।
पीज़ा प्रांत : यह मध्य इटली के टस्कनी क्षेत्र का प्रदेश है। इसका क्षेत्रफल 1,419 वर्ग किलोमीटर है।
नापोलि
नेपोलि (ग्रीक: "नेपोलिस", अंग्रेज़ी: नेपल्स) इटली का तीसरा सबसे बड़ा नगर है और दक्षिण-पश्चिमी तट पर बसा है। ऐतिहासिक रूप से यह एक यूनानी उपनिवेश हुआ करता था जो ईसापूर्व चौथी सदी में रोमन साम्राज्य का अंग बन गया। रोमनों के पतन के बाद जर्मन और जर्मानी और इसके बाद सोलहवीं सदी में स्पेन शासनाधीन रहा।
पोम्पेइ
=उपक्षेप= =इतिहास= शोधकर्ताओं का मानना है कि पोम्पेइ नगर छठी य सातवी शताब्दी मे स्थापित हुआ था। चौथी शतब्दी मे वह रोम के प्रभुत्व के नीचे आया और ८० ई पू मे वह एक रोमन कॉलोनी बन गया। जब तक इस नगर का विनाश हो चुका था, १६० साल बाद, इसकी अबादी ११००० आकलन की गयी थी और इस नगर मे जटिल पानी की व्यवस्था, एक अखाडा, व्यायामशाला और एक बंदरगाह था। उस विस्फोट ने पोम्पेइ को नष्ट किया और उसके सारे निवासियों को राख के टन के नीचे दफन कर दिया। मौलिक रूप से विनाश का सबूत प्लिनी द यंगर के खत से आया जिसने उस विस्फोट को दूर से देखा और अपने चाचा के मृत्यु को वर्णन करते हुए यह खत लिखा। =भूगोल= १५०० सालों के लिये पोम्पेइ नगर गुम हो गया था पर इसका पुनराविष्कार १५९९ मे हुआ। २५० से अधिक सालों के लिये पोम्पेइ एक पर्यटन स्थल रह है। आज पोम्पेइ नगर इटली का सबसे जाना माना पर्यटन स्थल है। हर साल यहाँ पे लगभग २,५ करोड आगंतुकों आते जाते रहते हैं। पोम्पेइ नगर के खंडहर पोम्पेइ के अधुनिक उपनगरीय शहर के पास स्थित हैं। सरनो नदी के मुंह के उत्तर जो लावा के बहने से जो उभाडना हुई है उस पर खडा है। पोम्पेइ के नीचे जो वस्तुओं दफन है वो लगभग २००० वर्शों के लिये अच्छी तरीके से संरक्षित है। हवा और नमी के कम होने से वस्तुएं कोइ क्षेय के बिना भूमिगत रहते हैं।  =पर्यटन=  पोम्पेई दोनो प्रकृतिक और कृत्रिम ताकतों का विषय है जो तेजी से वृद्धी हुई गिरावट। अपक्षय, कटाव, रोशनी का अनावरण, जल क्षिती, खुदाई और पुनरनिर्माण के गरीब तरीके, पर्यटन, बर्बरता और चोरी चकारी आदी ने इस नगर की क्षिती की है। इस नगर के दो तिहाई की खोदना की है पर अवषेश तेज़ी से बिगडती जा रही है। संरक्षण की चिंता ने पुरातत्वविदों को लगातार परेशान किया है।पोम्पेइ मंउंट वेसुविस के ८ क।मि। दूर है। पोम्पेइ का अपोल्लो मंदिर दूस्री शतब्दी मे बनाया था जो नगर का सबसे जरूरी धार्मिक संरचना है।अब पोम्पेइ एक अधुनिक शहर बन गया है। =हवाला= https://web.archive.org/web/20170211081658/http://io9.gizmodo.com/5825459/the-roman-city-of-pompeii-pictures-of-a-lost-world-frozen-in-time  https://web.archive.org/web/20170211235334/http://www.history.com/topics/ancient-history/pompeii
ट्रिएस्ट
यह इटली का एक प्रमुख नगर है।शहरी क्षेत्रों में इटली का ट्रिएस्ट सबसे अमीर है और संसाधनो के यातायात के लिए एक बड़ा केंद्र है, इसके बंदरगाह, जहाज निर्माण और वित्तीय सेवाओं के माध्यम से किया गया।
इतिहास (हिन्दू धर्म)
इतिहास (हिन्दू धर्म)
शूद्र
शूद्र भारत में हिन्दू वर्ण व्यवस्था के चार वर्णों में से एक है। जो कि जन्म के आधार पर थी।
भारतीय समाज सुधारक और पॉलिमेथ बी आर अम्बेडकर द्वारा लिखित पुस्तक हु वज़ द शूद्रस? में ऋग्वेद, महाभारत और अन्य प्राचीन वैदिक धर्मग्रंथों का हवाला देते हुए वे कहते हैं कि शूद्र मूल रूप से आर्य थे और वे क्षत्रिय थे। अंबेडकर आर्यन जाति के सिद्धांत पर भी चर्चा करते हैं और अपनी पुस्तक में इंडो-आर्यन प्रवासन सिद्धांत को खारिज करते हैं।
स्वामी शिवानन्द सरस्वती
स्वामी शिवानन्द सरस्वती (१८८७-१९६३) वेदान्त के महान आचार्य और सनातन धर्म के विख्यात नेता थे। उनका जन्म तमिल नाडु में हुआ पर संन्यास के पश्चात उन्होंने जीवन ऋषिकेश में व्यतीत किया।
स्वामी शिवानन्द का जन्म अप्यायार दीक्षित वंश में 8 सितम्वर 1887 को हुआ था। उन्होने बचपन में ही वेदान्त की अध्ययन और अभ्यास किया। इसके वाद उन्होने चिकित्साविज्ञान का अध्ययन किया। तत्पश्चात उन्होने मलेशिया में डाक्टर के रूप में लोगों की सेवा की। सन् 1924 में चिकित्सा सेवा का त्याग करने के पश्चात ऋषिकेश में बस गये और कठिन आध्यात्मिक साधना की।
सन् 1932 में उन्होने शिवानन्दाश्रम और 1936 में दिव्य जीवन संघ की स्थापना की। अध्यात्म, दर्शन और योग पर उन्होने लगभग 300 पुस्तकों की रचना की। 14 जुलाई 1963 को वे महासमाधि लाभ किये।
शिवाय सुब्रमुनियस्वामी
शैव दर्शन के आधुनिक अमेरिकन आचार्य।
नारायण गुरु
नारायण गुरु भारत के महान संत एवं समाजसुधारक थे। कन्याकुमारी जिले में मारुतवन पहाड़ों की एक गुफा में उन्होंने तपस्या की थी। गौतम बुद्ध को गया में पीपल के पेड़ के नीचे बोधि की प्राप्ति हुई थी। नारायण गुरु को उस परम की प्राप्ति गुफा में हुई।
नारायण गुरु का जन्म दक्षिण केरल के एक साधारण परिवार में 26 अगस्त 1854 में हुआ था। भद्रा देवी के मंदिर के बगल में उनका घर था। एक धार्मिक माहौल उन्हें बचपन में ही मिल गया था। लेकिन एक संत ने उनके घर जन्म ले लिया है, इसका कोई अंदाज उनके माता-पिता को नहीं था। उन्हें नहीं पता था कि उनका बेटा एक दिन अलग तरह के मंदिरों को बनवाएगा। समाज को बदलने में भूमिका निभाएगा।
उस परम तत्व को पाने के बाद नारायण गुरु अरुविप्पुरम आ गये थे। उस समय वहां घना जंगल था। वह कुछ दिनों वहीं जंगल में एकांतवास में रहे। एक दिन एक गढ़रिये ने उन्हें देखा। उसीने बाद में लोगों को नारायण गुरु के बारे में बताया। परमेश्वरन पिल्लै उसका नाम था। वही उनका पहला शिष्य भी बना। धीरे-धीरे नारायण गुरु सिद्ध पुरुष के रूप में प्रसिद्ध होने लगे। लोग उनसे आशीर्वादके लिए आने लगे। तभी गुरुजी को एक मंदिर बनाने का विचार आया। नारायण गुरु एक ऐसा मंदिर बनाना चाहते थे, जिसमें किसी किस्म का कोई भेदभाव न हो। न धर्म का, न जाति का और न ही आदमी और औरत का।
दक्षिण केरल में नैयर नदी के किनारे एक जगह है अरुविप्पुरम। वह केरल का एक खास तीर्थ है। नारायण गुरु ने यहां एक मंदिर बनाया था। एक नजर में वह मंदिर और मंदिरों जैसा ही लगता है। लेकिन एक समय में उस मंदिर ने इतिहास रचा था। अरुविप्पुरम का मंदिर इस देश का शायद पहला मंदिर है, जहां बिना किसी जातिभेद के कोई भी पूजा कर सकता था। उस समय जाति के बंधनों में जकड़े समाज में हंगामा खड़ा हो गया था। वहां के ब्राह्माणों ने उसे महापाप करार दिया था। तब नारायण गुरु ने कहा था - ईश्वर न तो पुजारी है और न ही किसान। वह सबमें है।
दरअसल वह एक ऐसे धर्म की खोज में थे, जहां आम से आम आदमी भी जुड़ाव महसूस कर सके। वह नीची जातियों और जाति से बाहर लोगों को स्वाभिमान से जीते देखना चाहते थे। उस समय केरल में लोग ढेरों देवी-देवताओं की पूजा करते थे। नीच और जाति बाहर लोगों के अपने-अपने आदिम देवता थे। ऊंची जाति के लाेेग उन्हें नफरत से देखते थे। उन्होंने ऐसे देवी-देवताओं की पूजा के लिए लोगों को निरुत्साहित किया। उसकी जगह नारायण गुरु ने कहा कि सभी मनुष्यों के लिए एक ही जाति, एक धर्म और एक ईश्वर होना चाहिए।
उसी दौर में महात्मा jyotiba fule
समाज में दूसरे स्तर पर छुआछूत मिटाने की कोशिश कर रहे थे। वह एक बार नारायण गुरु से मिले भी थे। गुरुजी ने उन्हें आम जन की सेवा के लिए सराहा |
नारायण गुरु मूर्तिपूजा के विरोधी थे। लेकिन वह ऐसे मंदिर बनाना चाहते थे, जहां कोई मूर्ति ही न हो। वह राजा राममोहन राय की तरह मूर्तिपूजा का विरोध नहीं कर रहे थे। वह तो अपने ईश्वर को आम आदमी से जोड़ना चाह रहे थे। आम आदमी को एक बिना भेदभाव का ईश्वर देना चाहते थे।
भजन
भारतीय संगीत के मुख्य रूप से तीन भेद किये जाते हैं। शास्त्रीय संगीत, सुगम संगीत और लोक संगीत। भजन सुगम संगीत की एक शैली है। इसका आधार शास्त्रीय संगीत या लोक संगीत हो सकता है। इसको मंच पर भी प्रस्तुत किया जा सकता है लेकिन मूल रूप से यह किसी देवी या देवता की प्रशंसा में गाया जाने वाला गीत है।जैसे भगवान जम्भेश्वर भगवान रामदेव जी व तेजा जी के लिए गाये जाते है राजस्थान में सामान्य रूप से उपासना की सभी भारतीय पद्धतियों में इसका प्रयोग किया जाता है। भजन मंदिरों में भी गाए जाते हैं। हिंदी भजन, जो आम तौर पर हिन्दू अपने सर्वशक्तिमान को याद करते हैं या गाते हैं| भजन मुख्य रूप से भगवान को याद करने के लिए एक तरह का माध्यम है जिसे हम भक्ति और आस्था भी कह  सकते हैं।
कुछ विख्यात भजन रचनाकारों की नामावली - मीराबाई, सूरदास, तुलसीदास, रसखान।
हिन्दू पुनरुत्थान
यह समकालीन युग में हिन्दू समाज के पुनः शक्तिशाली बनने का क्रम है।
सत्संग
सत्संग (संस्कृत सत् = सत्य, संग= संगति) का अर्थ भारतीय दर्शन में है (1) "परम सत्य" की संगति, (2) गुरु की संगति, या (3) व्यक्तियों की ऐसी सभा की संगति जो सत्य सुनती है, सत्य की बात करती है और सत्य को आत्मसात् करती है। इसमें विशिष्ट बात है कि इसमें प्राचीन ग्रंथों को सुना या पढ़ा जाता है, उस पर बात की जाती है, उसके अर्थ पर चर्चा की जाती है, उन शब्दों के स्रोत को आत्मसात् किया जाता है, ध्यान किया जाता है और उनके अर्थ को अपने दैनंदिन जीवन में उतारा जाता है। समकालीन पाश्चात्य सत्संग कराने वाले गुरु- जो अक्सर अद्वैत वेदांत परंपरा के हैं - कई बार परंपरागत पूर्वी ज्ञान को आधुनिक मनोविज्ञान की पद्धतियों के साथ मिलाते हैं।  सत्संग का अर्थ –“है ” का संग ,अर्थात जो उपस्तिथ है ,उसका संग |सत्संग के लिए आबश्यक कार्य को पूरा करना और अनाबश्यक कार्य का तियाग करना अनिवार्य है |श्रमरहित होने पर जो आगे पीछे का चिंतन होता है | कैसे अन्य चिंतन से व्यर्थ -चिंतन का नाश नहीं होता |अचिन्त्यः हो जाना चाहिए |साधक को “करने ” और “होने ” से असंग हो जाने और जो “है” उसमे अबिचल आस्था हो जाएगी |
भक्ति योग
हिन्दू धर्म में भक्ति योग से आशय अपने इष्ट देवता में अनुराग रख कर आन्तरिक विकास करने से है। भजन कीर्तन व सत्संग करना। इसे 'भक्ति मार्ग' भी कहते हैं। यह उन तीन मार्गों में से एक है, जिससे मोक्ष की प्राप्ति हो सकती है। अन्य दो मार्ग हैं- ज्ञान योग तथा कर्म योग।
भक्ति की परम्परा बहुत पुरानी है। श्वेताश्वतर उपनिषद में 'भक्ति' का उल्लेख है। भगवद्गीता में मोक्ष के तीन मार्ग बताए गए हैं जिनमें से भक्तियोग एक है।
यह योग भावनाप्रधान और प्रेमी प्रकृति वाले व्यक्ति के लिए उपयोगी है। वह ईश्वर से प्रेम करना चाहता है और सभी प्रकार के क्रिया-अनुष्ठान, पुष्प, गन्ध-द्रव्य, सुन्दर मन्दिर और मूर्ति आदि का आश्रय लेता और उपयोग करता है। प्रेम एक आधारभूत एवं सार्वभौम संवेग है। यदि कोई व्यक्ति मृत्यु से डरता है तो इसका अर्थ यह हुआ कि उसे अपने जीवन से प्रेम है। यदि कोई व्यक्ति अधिक स्वार्थी है तो इसका तात्पर्य यह है कि उसे स्वार्थ से प्रेम है। किसी व्यक्ति को अपनी पत्नी या पुत्र आदि से विशेष प्रेम हो सकता है। इस प्रकार के प्रेम से भय, घृणा अथवा शोक उत्पन्न होता है। यदि यही प्रेम परमात्मा से हो जाय तो वह मुक्तिदाता बन जाता है। ज्यों-ज्यों ईश्वर से लगाव बढ़ता है, नश्वर सांसारिक वस्तुओं से लगाव कम होने लगता है। जब तक मनुष्य स्वार्थयुक्त उद्देश्य लेकर ईश्वर का ध्यान करता है तब तक वह भक्तियोग की परिधि में नहीं आता। पराभक्ति ही भक्तियोग के अन्तर्गत आती है जिसमें मुक्ति को छोड़कर अन्य कोई अभिलाषा नहीं होती। भक्तियोग शिक्षा देता है कि ईश्वर से, शुभ से प्रेम इसलिए करना चाहिए कि ऐसा करना अच्छी बात है, न कि स्वर्ग पाने के लिए अथवा सन्तति, सम्पत्ति या अन्य किसी कामना की पूर्ति के लिए। वह यह सिखाता है कि प्रेम का सबसे बढ़ कर पुरस्कार प्रेम ही है और स्वयं ईश्वर प्रेम स्वरूप है। विष्णु पुराण (1-20-19) में भक्तियोग की सर्वोत्तम परिभाषा दी गयी है।
‘‘हे ईश्वर! अज्ञानी जनों की जैसी गाढ़ी प्रीति इन्द्रियों के भोग के नाशवान् पदार्थों पर रहती है, उसी प्रकार की प्रीति मेरी तुझमें हो और तेरा स्मरण करते हुए मेरे हृदय से वह कभी दूर न होवे।’’ भक्तियोग सभी प्रकार के संबोधनों द्वारा ईश्वर को अपने हृदय का भक्ति-अर्घ्य प्रदान करना सिखाता है- जैसे, सृष्टिकर्ता, पालनकर्ता, सर्वशक्तिमान्, सर्वव्यापी आदि। सबसे बढ़कर वाक्यांश जो ईश्वर का वर्णन कर सकता है, सबसे बढ़कर कल्पना जिसे मनुष्य का मन ईश्वर के बारे में ग्रहण कर सकता है, वह यह है कि ‘ईश्वर प्रेम स्वरूप है’। जहाँ कहीं प्रेम है, वह परमेश्वर ही है। जब पति पत्नी का चुम्बन करता है, तो वहाँ उस चुम्बन में वह ईश्वर है। जब माता बच्चे को दूध पिलाती है तो इस वात्सल्य में वह ईश्वर ही है। जब दो मित्र हाथ मिलाते हैं, तब वहाँ वह परमात्मा ही प्रेममय ईश्वर के रूप में विद्यमान है। मानव जाति की सहायता करने में भी ईश्वर के प्रति प्रेम प्रकट होता है। यही भक्तियोग की शिक्षा है।
भक्तियोग भी आत्मसंयम, अहिंसा, ईमानदारी, निश्छलता आदि गुणों की अपेक्षा भक्त से करता है क्योंकि चित्त की निर्मलता के बिना नि:स्वार्थ प्रेम सम्भव ही नहीं है। प्रारम्भिक भक्ति के लिए ईश्वर के किसी स्वरूप की कल्पित प्रतिमा या मूर्ति (जैसे दुर्गा की मूर्ति, शिव की मूर्ति, राम की मूर्ति, कृष्ण की मूर्ति, गणेश की मूर्ति आदि) को श्रद्धा का आधार बनाया जाता है। किन्तु साधारण स्तर के लोगों को ही इसकी आवश्यकता पड़ती है।
त्रिमूर्ति
ब्रह्मा, विष्णु, एवं महेश की एक साथ परिकल्पना।
कर्णाटक संगीत में त्यागराज, मुत्थुस्वामी दीक्षितार और श्याम शास्त्री को त्रिमूर्ति कहा जाता है।
गुरु-शिष्य परम्परा
गुरु-शिष्य परम्परा आध्यात्मिक प्रज्ञा का नई पीढ़ियों तक पहुंचाने का सोपान। भारतीय संस्कृति में गुरु-शिष्य परम्परा के अन्तर्गत गुरु (शिक्षक) अपने शिष्य को शिक्षा देता है या कोई विद्या सिखाता है। बाद में वही शिष्य गुरु के रूप में दूसरों को शिक्षा देता है। यही क्रम चलता जाता है। यह परम्परा सनातन धर्म की सभी धाराओं में मिलती है। गुरु-शिष्य की यह परम्परा ज्ञान के किसी भी क्षेत्र में हो सकती है, जैसे- अध्यात्म, संगीत, कला, वेदाध्ययन, वास्तु आदि। भारतीय संस्कृति में गुरु का बहुत महत्व है। कहीं गुरु को 'ब्रह्मा-विष्णु-महेश' कहा गया है तो कहीं 'गोविन्द'। 'सिख' शब्द संस्कृत के 'शिष्य' से व्युत्पन्न है।
'गु' शब्द का अर्थ है अंधकार (अज्ञान) और 'रु' शब्द का अर्थ है प्रकाश ज्ञान। अज्ञान को नष्ट करने वाला जो ब्रह्म रूप प्रकाश है, वह गुरु है। आश्रमों में गुरु-शिष्य परम्परा का निर्वाह होता रहा है। भारतीय संस्कृति में गुरु को अत्यधिक सम्मानित स्थान प्राप्त है। भारतीय इतिहास में गुरु की भूमिका समाज को सुधार की ओर ले जाने वाले मार्गदर्शक के रूप में होने के साथ क्रान्ति को दिशा दिखाने वाली भी रही है। भारतीय संस्कृति में गुरु का स्थान ईश्वर से भी ऊपर माना गया है.
“गुरुर्ब्रह्मा गुरुर्विष्णु गुरुर्देवो महेश्वर: ।
गुरुः साक्षात् परं ब्रह्म तस्मै श्री गुरुवे नमः”
प्राचीन काल में गुरु और शिष्य के संबंधों का आधार था गुरु का ज्ञान, मौलिकता और नैतिक बल, उनका शिष्यों के प्रति स्नेह भाव, तथा ज्ञान बांटने का निःस्वार्थ भाव. शिक्षक में होती थी, गुरु के प्रति पूर्ण श्रद्धा, गुरु की क्षमता में पूर्ण विश्वास तथा गुरु के प्रति पूर्ण समर्पण एवं आज्ञाकारिता. अनुशासन शिष्य का सबसे महत्वपूर्ण गुण माना गया है.
आचार्य चाणक्य ने एक आदर्श विद्यार्थी के गुण एस प्रकार बताये हैं-
“काकचेष्टा बको ध्यानं श्वाननिद्रा  तथैव च ।
अल्पहारी गृहत्यागी विद्यार्थी पञ्चलक्षणम् ”।।
गुरु और शिष्य के बीच केवल शाब्दिक ज्ञान का ही आदान प्रदान नहीं होता था बल्कि गुरु अपने शिष्य के संरक्षक के रूप में भी कार्य करता था। उसका उद्द्येश्य रहता था कि गुरु उसका कभी अहित सोच भी नहीं सकते. यही विश्वास गुरु के प्रति उसकी अगाध श्रद्धा और समर्पण का कारण रहा है।
गीता में भगवान श्रीकृष्ण जी ने गुरु-शिष्य परम्परा को ‘परम्पराप्राप्तम योग’ बताया है। गुरु-शिष्य परम्परा का आधार सांसारिक ज्ञान से शुरू होता है,परन्तु इसका चरमोत्कर्ष आध्यात्मिक शाश्वत आनंद की प्राप्ति है,जिसे ईश्वर -प्राप्ति व मोक्ष प्राप्ति भी कहा जाता है। बड़े भाग्य से प्राप्त मानव जीवन का यही अंतिम व सर्वोच्च लक्ष्य होना चाहिए। ” गुरु एक मशाल है, शिष्य प्रकाश |
हिन्दू मान्यता
हिन्दू धर्म की प्रमुख मान्यता मोक्ष प्राप्त करना है।
लोकनाथ
लोकनाथजी एक महान सन्त थे।
शराब
मदिरा, सुरा या शराब अल्कोहलीय पेय पदार्थ है।
रम, विस्की, चूलईया, महुआ, ब्रांडी, जीन, बीयर, हंड़िया, आदि सभी एक है क्योंकि सबमें अल्कोहल होता है। हाँ, इनमें एलकोहल की मात्रा और नशा लाने कि अपेक्षित क्षमता अलग-अलग जरूर होती है परन्तु सभी को हम 'शराब' ही कहते है। कभी-कभी लोग हड़िया या बीयर को शराब से अलग समझते हैं जो कि बिलकुल गलत है। दोनों में एल्कोहल तो होता ही है।
शराब अक्सर हमारे समाज में आनन्द के लिए पी जाती है। ज्यादातर शुरूआत दोस्तों के प्रभाव या दबाव के कारण होता है और बाद में भी कई अन्य कारणों से लोग इसका सेवन जारी रखते है। जैसे- बोरियत मिटाने के लिए, खुशी मनाने के लिए, अवसाद में, चिन्ता में, तीव्र क्रोध या आवेग आने पर, आत्माविश्वास लाने के लिए या मूड बनाने के लिए आदि। इसके अतिरिक्त शराब के सेवन को कई समाज में धार्मिक व अन्य सामाजिक अनुष्ठानों से भी जोड़ा जाता है। परन्तु कोई भी समाज या धर्म इसके दुरूपयोग की स्वीकृति नहीं देता है।
शराब के लगातार सेवन से कुछ विशेष लक्षण दिखाई देने लगते हैं, जिसके आधार पर भी इसके आदी होने को पहचाना जा सकता है। जैसे- जब लोग शराब का सेवन जारी रखते है तो धीरे-धीरे ऐसी आदत बन जाती है कि उसे छोड़ पाना मुश्किल हो जाता है। वह व्यक्ति के जीवन का अभिन्न अंग बन जाता है। छोड़ने की कोशिश करने पर नाना प्रकार के शारीरिक व मानसिक परेशानियाँ होती है और व्यक्ति इसका लगातार सेवन करने के लिए बाध्य हो जाता है।
जब व्यक्ति लगातार शराब पीने लगता है तब समस्याओं की निरंतर बढ़ती हुई स्थितियाँ आती है तथा शारीरिक समस्याएँ विशेष रूप से पेट की बीमारियाँ, यकृत (लीवर) की बीमारी विशेषतः सिरोसिस, स्नायु तंत्र की कमजोरियाँ, कैंसर आदि। यदि आदतों का शिकंजा बहुत मजबूत हो चुका है तो आप अपने आप से चार सवाल पूछें- यदि इनमें से दो सवाल के भी उत्तर हाँ में है तो आप शराब के आदि हो चुके है और आपको तुरन्त चिकित्सा व्यवस्था करवानी चाहिए वरना आपका जीवन खराब हो सकता है।
शराब शरीर के लगभग सभी अंगो पर अपना बुरा प्रभाव छोड़ता है अैर शरीर का शायद ही कोई अंग इसके दुष्प्रभाव से वंचित रहता है। शराब से पेट संबंधी बिमारियाँ जैसे- अपच, पेट के धाव (अल्सर), यकृत की बीमारी जैसे-सिरोसिस, लिवर का पूरी तरह से क्षतिग्रस्त होना, स्नायु तंत्र की कमजोरियाँ, हृदय संबंधी रोग विशेषतः रक्तचाप, यादास्त की बीमारी, कैंसर आदि। इस तरह से हम देखते है कि शरीर तो खराब होता ही है, मस्तिस्क की कोशिकाएँ भी मरने लगती है। मानसिक रोग उत्पन्न होते है तथा व्यक्ति में परिवर्तन आ जाता है।
व्यक्ति के जीवन पर अन्य प्रभाव  शराब व्यक्ति के जीवन में कई स्तरों पर अपना प्रभाव डालती है। जैसे-मानसिक स्तर पर उत्तेजना, चिड़चिड़ापन, उदासी, आदि। व्यवसायिक क्षेत्र में कार्य दक्षता और क्षमता में गिरावट। सामाजिक स्तर पर धीरे-धीरे समाजिक गतिविधियों से विमुख होना और दूसरो की नजर में गिरना आदि।
सबसे पहले शराब पीने वाले खुद यह तय करे कि अब मैं शराब नही पीउँगा तो चिकित्सक इनकी मदद कर सकते है। देखा जाता है कि परिवार वाले तो उनके इलाज के लिए तैयार रहते है किन्तु व्यक्ति स्वयं इलाज नहीं कराना चाहता। ऐसी हालत में चिकित्सक का प्रयास सार्थक हो ही नहीं सकता।
मनश्चिकित्सा केन्द्रों में नशा विमुक्ति केन्द्र होते है जहाँ डी-टोक्सीफिकेशन द्वारा शराब छुड़ाने तथा उसके उपरांत मोटिवेशन थैरपी, फिजियोथैरपी तथा ग्रुप थैरपी द्वारा इससे निजात पाने की कोशिश की जाती है। स्वयं व्यक्ति के प्रबल इच्छाशक्ति तथा परिवार के सहयोग तथा चिकित्सकों के सतत् प्रयास से सफलता पूर्वक इसका इलाज संभव है।
अलबर्ट एक्का
लांस नायक अलबर्ट एक्का (27 दिसम्बर 1942 - 3 दिसम्बर 1971) एक भारतीय सैनिक थे जो भारत-पाकिस्तान युद्ध 1971 में हिली की लड़ाई में वीरगति को प्राप्त हो गए थे। इन्हें मरणोपरांत परमवीर चक्र से सम्मानित किया गया था।
अलबर्ट एक्का का जन्म 27 दिसम्बर, 1942 को झारखंड के गुमला जिला के जारी ब्लाक के जारी गांव में हुआ था। उनके पिता का नाम जूलियस एक्का, माँ का नाम मरियम एक्का और पत्नी का नाम बलमदीन एक्का था। उन्होंने प्रारंभिक शिक्षा सी सी स्कूल पटराटोली से की थी और माध्यमिक परीक्षा भिखमपुर मिडल स्कूल से पास की थी। इनका जन्म स्थल जारी गांव चैनपुर तहसील के समीप में पड़ने वाला एक आदिवासी क्षेत्र है जो झारखण्ड राज्य का हिस्सा है। एल्बर्ट की दिली इच्छा भारतीय सेना में जाने की थी, जो दिसंबर 1962 को पूरी हुई।
उन्होंने सेना में बिहार रेजिमेंट से अपना कार्य शुरू किया। बाद में जब 14 गार्ड्स का गठन हुआ, तब एल्बर्ट अपने कुछ साथियों के साथ वहाँ स्थानांतरित कर किए गए। एल्बर्ट एक अच्छे योद्धा तो थे ही, यह हॉकी के भी अच्छे खिलाड़ी थे। भारत-पाकिस्तान युद्ध 1971 में अलबर्ट एक्का वीरता, शौर्य और सैनिक हुनर का प्रदर्शन करते हुए अपने इकाई के सैनिकों की रक्षा की थी। इस अभियान के समय वे काफी घायल हो गये और ३ दिसम्बर १९७१ में इस दुनिया से विदा हो गए। भारत सरकार ने इनके बलिदान को देखते हुए मरणोपरांत सैनिकों को दिये जाने वाले उच्चतम सम्मान परमवीर चक्र से सम्मानित किया था।
राजा अर्जुन सिंह
राजा अर्जुन सिंह ने १८५६ की क्रांति का झारखंड के चाईबासा जिला में नेतृत्व किया था।
जतरा भगत
जतरा भगत उर्फ जतरा उरांव का जन्म सितंबर 1888 में झारखंड के गुमला जिला के बिशनुपुर थाना के चिंगरी नवाटोली गांव में हुआ था। उनके पिता का नाम कोदल उरांव और माँ का नाम लिबरी था। 1912-14 में उन्होंने ब्रिटिश राज और जमींदारों के खिलाफ अहिंसक असहयोग का आंदोलन छेड़ा और लगान, सरकारी टैक्स आदि भरने तथा ‘कुली’ के रूप में मजदूरी करने से मना कर दिया। यह 1900 में बिरसा मुंडा के नेतृत्व में हुए ‘उलगुलान’ से प्रेरित औपनिवेशिक और सामंत विरोधी धार्मिक सुधारवादी आंदोलन था। आदिवासी लेखकों का दावा है कि अहिंसक सत्याग्रह की व्यावहारिक समझ गांधी ने झारखंड के टाना भगत आंदोलन से ही ली थी। 1940 के दशक में टाना भगत आंदोलनकारियों का बड़ा हिस्सा गांधी के सत्याग्रह से जुड़कर राष्ट्रीय स्वतंत्रता आंदोलन में शामिल हुआ। आज भी टाना भगत आदिवासियों की दिनचर्या राष्ट्रीय ध्वज के नमन से होती है।
गया मुण्डा
गया मुण्डा का जन्म झारखंड के खुंटी सबडिविजन के एटकेडीह नामक गांव में हुआ था। उन्होंने बिरसा मुण्डा और उनके आन्दोलन के लिए अपना सारा जीवन और परिवार समर्पित कर दिया.
अमर शहीद भगवान बिरसा मुंडा के दाहिना हाथ कहे जाने वाले उनके सेनापति सरदार गया मुंडा की स्मृति दिवस 6 जनवरी को उनके पैतृक गांव एटकेडीह में मनाई जाती है,पैतृक गांव एटकेडीह में शहीद गया मुंडा की प्रतिमा बनाए गए हैं जिसमें उन्होंने एक हाथ में कुल्हाड़ी तथा दूसरे हाथ में तीर धनुष है!  झारखण्ड की इतिहास में उनका नाम सदा अमर रहेगी।  खूँटी चौक में सरदार गया मुंडा के नाम पर एक काम्प्लेक्स बना हुआ है।
फणि मुकुट राय
फणि मुकुट राय ने छोटानागपुर में नागवंशी वंश की स्थापना की थी। वह एक योग्य शासक थे। नागवंशी साम्राज्य की स्थापना संवत 121 यानी 64 ए. डी. में हुई थी। नागवंशी साम्राज्य की राजधानी सुताम्बे थी।
नागवंश राज्य की स्थापना फनीमुकुट राय ने की थी इन्हें आदि पुरुष भी कहा जाता है इन्होंने अपनी राजधानी सूतीआंबे को बनाया था और वहीं पर एक सूर्य मंदिर का निर्माण करवाया था और एक गैर आदिवासी भवराय को वहां दीवान नियुक्त कर दिया था नागवंशी शासन व्यवस्था में फनीमुकुट राय के बाद मुकुट राय, मदन राय ,प्रताप राय शासक बने प्रतापराय ने अपनी राजधानी सूतीअंबे से हटाकर चुटिया ले आया था इन्होंने अपना शासन का केंद्र चुटिया को ही बनाया था जो रांची के नजदीक स्थित है नागवंश में अगला शासक भीमकर्ण हुआ इन्होंने कर्ण की उपाधि धारण की थी इन्होंने अपने राज्य का विस्तार भी किया इसी दरमियान सरगुजा के राजा रक्सौल राजा के साथ बरवा का युद्ध हुआ था इन्होंने अपनी राजधानी चुटिया से हटाकर खुखरा कर लिया था इनके बाद नागवंश में शिवदास दास कर्ण शासक हुए इन्होंने गुमला के आसपास अपना साम्राज्य विस्तार किया था इन्होंने गुमला के पास घाघरा में हापामुनि मंदिर बनवाया था इसके शासनकाल तक आते-आते नागवंश पतन की ओर अग्रसर हो गया था इसके बाद प्रतापगढ़ और छत्र कर्ण शासक हुए क्षत्रकर्ण ने कोराआंबे में विष्णु मंदिर का निर्माण करवाया था अंत में नागवंश में प्रताप उदय नाथ शाहदेव शासक हुए इन्होंने रांची के नजदीक रातू में रातूगढ़ का निर्माण करवाया और अपनी राजधानी रातूगढ़ को बनाया और वहीं से अपने शासन व्यवस्था का संचालन किया नागवंशी शासन व्यवस्था अत्यंत सरल व्यवस्था थी इस व्यवस्था में शासन का प्रमुख राजा होता था जबकि गांव के प्रमुख को महतो कहा जाता था राजा का जो खेती बाड़ी करता है और अनाज को जमा करके रखता था उसे भंडारी कहा जाता था इसके अलावा अमीन ओहदार, तोपची, साहनी आदि रहते थे जो नागवंशी शासन व्यवस्था के अंग थे।